**Gradsko komunalno poduzeće**

**KOMUNALAC d.o.o.**

**Mosna ulica 15**

**48000 Koprivnica**

**OIB: 41412434130**

Sukladno Odluci Uprave broj: 4082/21 od 25. studenoga 2021. godine i Odluci Uprave broj:2674/22 od 4. srpnja 2022. godine Gradsko komunalno poduzeće Komunalac d.o.o. Koprivnica, raspisuje:

**OTVORENI JAVNI NATJEČAJ**

**za zakup poslovnog i skladišnog prostora u prizemlju i vanjskog prostora u sklopu Poslovnog centra „Pevec“ u Koprivnici, Radnička cesta 10**

**I. Zakupodavac**

KOMUNALAC d.o.o., Koprivnica, Mosna ulica 15, OIB:41412434130, tel: 048/ 251- 833, fax: 048/251-898, e-mail: info@komunalac-kc.hr

**II. Predmet zakupa**

Predmet zakupa je prostor u vlasništvu Gradsko komunalno poduzeće KOMUNALAC d.o.o. Koprivnica koji se nalazi u Poslovnom centru „Pevec“, Radnička cesta 10, Koprivnica, a koji se sastoji od:

* **Poslovnog prostora u prizemlju** (u tlocrtu označen **SLOBODAN PROSTOR**) ukupne površine **439,65 m2**, od čega je površina od 295,65 m2 u zakupu do 01.09.2022. godine, s mogućnošću useljenja najkasnije u roku 30 dana od dana prestanka zakupa s postojećim zakupnikom, a površina od 144 m2 je slobodna za useljenje od 18.07.2022. godine,
* **Vanjski asfaltirani prostor** (u tlocrtu označen kao **V-1**) za dio površine od **737 m2,** slobodna za useljenje od 18.07.2022. godine,
* **Vanjski asfaltirani prostor** (u tlocrtu označen kao **V-2**) za dio površine od **760 m2,** slobodna za useljenje od 18.07.2022. godine,
* **Vanjski natkriveni prostor (nadstrešnica)** (u tlocrtu označen kao **N-1**) ukupne površine **209 m2,** slobodna za useljenje od 18.07.2022. godine
* **Vanjski šljunčani prostor** (u tlocrtu označen kao **S-1**) ukupne površine **3.877 m2,** slobodna za useljenje od 18.07.2022. godine.

Tlocrt slobodnog poslovnog, skladišnog i vanjskog prostora je sastavni dio i prilog Natječaja.

U slučaju promjene površine slobodnog nezakupljenog prostora, Zakupodavac će obavijest o promjeni objaviti na web stranici KOMUNALCA d.o.o. [www.komunalac-kc.hr](http://www.komunalac-kc.hr).

**III. Zakupnina**

Početna zakupnina iznosi:

* za poslovni prostor u prizemlju **12,00 kn/m2** + PDV mjesečno,

(**slobodan prostor P=144,00 m2**)

* za poslovni prostor u prizemlju **20,00 kn/m2** + PDV mjesečno,

(**slobodan prostor P=295,65 m2**)

* vanjski asfaltirani prostor (**V-1 i V-2**) **2,50 kn/m2** + PDV mjesečno,
* vanjski natkriveni prostor (nadstrešnica) (**N-1**) **2,50 kn/m2** + PDV mjesečno,
* vanjski šljunčani prostor (**S-1**) **2,00 kn/m2** + PDV mjesečno.

Ponuđeni neto iznos mjesečne zakupnine (iznos bez PDV-a) ne može biti manji od početnog iznosa zakupnine.

Mjesečni iznos zakupnine ne sadrži režijske troškove, troškove redovnog ni investicijskog održavanja poslovnog i/ili skladišnog prostora.

**IV. Vrijeme trajanja zakupa**

Poslovni i skladišni prostor se daje u zakup na određeno vrijeme do najviše 5 godina.

**V. Mogućnost ulaska u poslovni, skladišni i vanjski prostor**

Mogućnost ulaska u prostor najranije s datumom 18.07.2022. godine imaju sljedeći prostori:

* **Poslovni prostor u prizemlju (slobodan prostor P=144,00 m2)** površine 144 m2;
* **Vanjski asfaltirani prostor** (**V-1**) površine737 m2;
* **Vanjski asfaltirani prostor** (**V-2**)površine760 m2;
* **Vanjski natkriveni prostor (nadstrešnica)** (**N-1**) površine 209 m2;
* **Vanjski šljunčani prostor** (**S-1**)površine3.877m2.

Mogućnost ulaska u prostor najranije u roku 30 dana od dana prestanka zakupa s postojećim zakupnikom koji prestaje 01.09.2022. godine imaju sljedeći prostori:

* **Poslovni prostor u prizemlju** (**slobodan prostor P=295,65 m2)** površine 295,65 m2;

**VI. Rok za dostavu ponuda**

Javni natječaj provodi se u krugovima, a sve do potpunog zakupljivanja poslovnog i skladišnog prostora.

Prve predane ponude ili one poslane poštom na objavljeni javni natječaj moraju stići u sjedište zakupodavca, Mosna ulica 15, Koprivnica **zaključno do 18. 7. 2022. godine u 13.00 sati.**

Zatvorene i zapečaćene omotnice s ponudom mogu se predati neposredno na adresi zakupodavca KOMUNALAC d.o.o., Mosna ulica 15, Koprivnica, svakim radnim danom od 7,00 do 15,00 sati, ili poslati poštom preporučeno na adresu KOMUNALAC d.o.o., Mosna ulica 15, 48000 Koprivnica u zatvorenoj omotnici s naznakom **„ZA NATJEČAJ – PC „PEVEC“ PRIZEMLJE – NE OTVARATI “.**

Za poslovni, skladišni i vanjski prostor koji nije izdan u zakup, a predmet je ovog natječaja ponude se mogu dostavljati svakog ponedjeljka u mjesecu do 13.00 sati.

Ukoliko je ponedjeljak u mjesecu neradni dan, ponude se mogu dostaviti prvog idućeg radnog dana do 13.00 sati.

U prostorijama KOMUNALCA d.o.o. Koprivnica, na adresi Mosna ulica 15, Koprivnica, **dana 18. 7. 2022. godine u 13,00 sati započet će postupak javnog otvaranja** ponuda za prvi krug javnog natječaja, kojeg će provoditi Povjerenstvo za provedbu javnog natječaja, uz nazočnost zainteresiranih ponuditelja ili njihovih opunomoćenika.

Ponude pristigle u sjedište zakupodavca izvan navedenog roka za podnošenje ponuda smatrat će se ponudama poslanim za drugi krug natječaja.

Svaki slijedeći krug otvaranja ponuda bit će svaki ponedjeljak u mjesecu u 13.00 sati.

**VII. Uvjeti za davanje u zakup poslovnog i skladišnog prostora u prizemlju i vanjskog prostora Poslovnog centra „Pevec“ u Koprivnici.**

1. Pravo na podnošenje ponude imaju pravne i fizičke osobe koje imaju registriranu djelatnost u Republici Hrvatskoj ili registriranu podružnicu u Republici Hrvatskoj.

*U slobodnom poslovnom prostoru u prizemlju (oznake SLOBODAN PROSTOR P=295,65 m2), osoba smije obavljati isključivo djelatnost trgovine prehrambenim proizvodima kao primarna djelatnost, a u slučaju da zakupac želi obavljati u predmetnom prostoru neku drugu djelatnost kao primarnu, odobrenje obavljanje te druge djelatnosti kao primarne podliježe diskrecijskoj ocijeni i prethodnoj odluci Uprave Zakupodavca prije prihvata ponude zakupnika. KOMUNALAC d.o.o. KOPRIVNICA ZADRŽAVA PRAVO ODBITI SVAKU PONUDU ZA PREDMETNI POSLOVNI PROSTOR SA ZAKUPCEM KOJI NE OBAVLJA DJELATNOST TRGOVINE PREHRAMBENIM PROIZVODIMA KAO PRIMARNU DJELATNOST TE U TAKVOM SLUČAJU NEMA NIKAKVE OBVEZE PREMA TAKVOM PONUDITELJU.*

1. Poslovni i skladišni prostor u prizemlju i vanjski prostor daje se u zakup u postojećem „VIĐENOM STANJU“ kojeg svaki zainteresirani ponuditelj može razgledati na zahtjev svaki radni dan od 8.00 do 15.00 sati, uz prethodnu najavu na telefon 048/251-827.
2. Ulaganja u poslovni i skladišni prostor u prizemlju i vanjski prostor

 Zakupniku je radi privođenja namjeni dozvoljeno ulagati u prostor na sljedeći način:

1. Za ulaganja u rekonstrukciju postojećeg prostora na način da se obavljaju građevinsko/zidarski i tome slični radovi, zakupnik je obvezan izraditi dokumentaciju i ishoditi dozvole u skladu s propisima o građenju i prostornom uređenju te ishoditi prethodnu pismenu suglasnost zakupodavca.
2. Ulaganja u obnovu kao što je npr. bojanje zidova, promjena rasvjetnih tijela, manji zahvati u prostoru, obnova multimedijske opreme i slično, zakupnik može poduzeti bez suglasnosti zakupodavca.
3. Ulaganje u prilagodbu poslovnog i skladišnog prostora i vanjskog prostora potrebnog za zadovoljavanje minimalnih tehničkih uvjeta za obavljanje djelatnosti obavit će zakupnik.

ULAGANJE ZAKUPNIKA U POSLOVNI, SKLADIŠNI I VANJSKI PROSTOR ZA CIJELO VRIJEME TRAJANJA ZAKUPA NEMA UTJECAJA NA IZNOS ZAKUPNINE POSLOVNOG, SKLADIŠNOG I VANJSKOG PROSTORA NITI ZAKUPNIK MOŽE IZNOS ULAGANJA KASNIJE POTRAŽIVATI OD ZAKUPODAVCA.

1. Način plaćanja

Zakupnik je dužan plaćati zakupninu najkasnije u roku od 15 (petnaest) dana računajući od dana izdavanja računa, kojega Zakupodavac u pravilu izdaje do petog u mjesecu za tekući mjesec, na žiro račun/IBAN Komunalac d.o.o., Mosna ulica 15, Koprivnica broj - HR5623860021100508591 otvoren kod Podravske banke d.d. Koprivnica.

1. Obveze zakupnika

Osim zakupnine, zakupnik se obvezuje plaćati sve tekuće troškove održavanja prostora

te troškove koji proizlaze iz korištenja, održavanja i uređenja prostora (struja, voda, plin, smeće, telefon, komunalna naknada, vodna naknada i drugo) jer oni nisu uključeni u iznos mjesečne zakupnine.

**Troškovi tekućeg održavanja i režije za poslovni prostor**

Troškove tekućeg održavanja poslovnog prostora zakupnik poslovnog prostora plaća razmjerno površini zakupljenog poslovnog prostora u odnosu na ukupnu površinu zakupljenih poslovnih prostora u Poslovnom centru, a u kojima su troškovi tekućeg održavanja napravljeni, dakle razmjerno površini zakupljenog poslovno-prodajnog prostora u odnosu na ukupnu površinu zakupljenih poslovno-prodajnog prostora bez skladišnog prostora.

Tekuće mjesečne režijske troškove koji obuhvaćaju električnu energiju, opskrbu plinom, troškove vodoopskrbe i odvodnje, troškove redovnog održavanja i ispitivanja uređaja i opreme objekta (primjerice kotlovničko postrojenje, dimnjaci, sprinkler sustav, sustav grijanja i hlađenja, vatrodojavni sustavi, agregat, troškovi javne vatrogasne postrojbe, troškovi čišćenja snijega parkirališta i pristupnih prometnica, redovna održavanja i ispitivanja ostale instalacije, uređaja i opreme objekta) razmjerno površini zakupljenog poslovnog prostora u odnosu na ukupnu površinu zakupljenih poslovnih prostora u Poslovnom centru, a u kojima su režijski troškovi napravljeni, dakle razmjerno površini zakupljenog poslovno-prodajnog prostora u odnosu na ukupnu površinu zakupljenih poslovno-prodajnog prostora bez skladišnog prostora, time da se ta ukupna površina poslovno-prodajnog prostora umanjuje za površinu poslovno-prodajnog prostora pojedinih zakupnika u Poslovnom centru „Pevec“ Koprivnica u slučaju kada se potrošnja za neke od navedenih režijskih troškova koji su predmetom obračuna evidentira kontrolnim brojilima kod nekog od zakupnika, na način da se ukupna površina poslovno-prodajnog prostora umanjuje kod obračuna pojedinog režijskog troška za onu površinu za koju je potrošnja tog pojedinog troška evidentirana kontrolnim brojilom. Potrošnja evidentirana kontrolnim brojilom kod nekog od zakupnika također ne ulazi u ovaj obračun režijskih troškova.

**Troškovi tekućeg održavanja i režije za skladišni prostor**

Troškove tekućeg održavanja zakupnik skladišnog prostora plaća razmjerno površini zakupljenog skladišnog prostora u odnosu na ukupnu površinu zakupljenih poslovnih prostora u Poslovnom centru, troškove redovnog održavanja i ispitivanja uređaja i opreme objekta (primjerice kotlovničko postrojenje, dimnjaci, sprinkler sustav, sustav grijanja i hlađenja, vatrodojavni sustavi, agregat, troškovi javne vatrogasne postrojbe, troškovi čišćenja snijega parkirališta i pristupnih prometnica, redovna održavanja i ispitivanja ostale instalacije, uređaja i opreme objekta) a u kojima su troškovi tekućeg održavanja napravljeni.

Tekuće mjesečne režijske troškove koji obuhvaćaju električnu energiju, zakupnik će plaćati prema potrošnji evidentiranoj kontrolnim brojilom za skladišni prostor. Za slučaj da prostor skladišnog prostora koristi više zakupaca režijski trošak električne energije se plaća razmjerno površini zakupljenog skladišnog prostora u odnosu na ukupnu površinu zakupljenog skladišnog prostora u Poslovnom centru izmjereni kontrolnim brojilom.

Prije početka obavljanja djelatnosti u zakupljenom poslovnom prostoru, zakupnik je dužan o svom trošku ishoditi sve uvjete, suglasnosti te potrebnu dokumentaciju prema važećim propisima.

Zakupnik ne može poslovni prostor dati u podzakup bez prethodne pisane suglasnosti zakupodavca.

Ugovor o zakupu sačinjava se kao ovršna isprava sukladno Zakonu o javnom bilježništvu te svi troškovi solemnizacije ugovora padaju na teret zakupnika. Sastavni dio ugovora o zakupu je i ovršna klauzula temeljem koje zakupnik izjavljuje da dopušta da se u slučaju otkaza ili raskida ugovora provede prisilna naplata - ovrha radi predaje zakupodavcu u posjed zakupljenog prostora slobodnog od osoba i stvari te radi naplate dospjele zakupnine, režijskih i drugih troškova, općenito na imovini zakupnika

1. Zaključenje ugovora o zakupu

Ugovor o zakupu zaključit će se u roku od trideset dana od dana javnog otvaranja ponuda.

Zakupnik je prije zaključenja ugovora dužan dostaviti zakupodavcu bjanko zadužnicu koja pokriva dvostruki iznos mjesečne zakupnine.

1. Raskid ugovora o zakupu

Ugovor o zakupu se raskida ukoliko zakupnik ne plati dvije rate zakupa uzastopno ili ne plati dvije rate režijskih i troškova tekućeg održavanja uzastopno (plin, voda, struja, odvoz otpada, komunalna naknada, vodna naknada i sl.).

**VIII. Sadržaj ponude**

Ponuda sadrži: ime i prezime/naziv, adresu i OIB pravne ili fizičke osobe koja se natječe, jasno naznačen novčani iznos koji se nudi, brojkom i slovima (bez PDV-a).

Ponuditelji su uz ponudu dužni dostaviti dokaze sposobnosti kako slijedi:

1. Izvadak iz sudskog registra ili Izvadak iz obrtnog registra ne stariji od 6 mjeseci od dana podnošenja ponude, iz kojih mora biti vidljivo da je ponuditelj registriran za obavljanje djelatnosti
2. Ovjeren BON-2 ili SOL-2 ne stariji od 30 dana od dana objave ovog natječaja
3. Potvrdu o podmirenju svih dospjelih obveza prema Komunalcu d.o.o. Koprivnica na dan podnošenja ponude (informacije na telefon 251-860 gđa. Jakupec),
4. Potvrdu izdanu od Porezne uprave o nepostojanju poreznog duga,
5. Potvrde o statusu člana obitelji smrtno stradalog hrvatskog branitelja iz Domovinskog rata i članovima uže i šire obitelji nestalog hrvatskog branitelja iz domovinskog rata za osobe koje se pozivaju na pravo prvenstva iz točke VIII. Natječaja,
6. Potvrdu o statusu hrvatskog ratnog vojnog invalida iz Domovinskog rata za osobe koje se pozivaju na pravo prvenstva iz točke VIII. Natječaja,
7. Potvrdu o statusu dragovoljca iz Domovinskog rata za osobe koje se pozivaju na pravo prvenstva iz točke VIII. Natječaja,
8. Potvrdu o statusu hrvatskog branitelja iz Domovinskog rata s navedenim vremenom sudjelovanja u obrani suvereniteta Republike Hrvatske za osobe koje se pozivaju na pravo prvenstva iz točke VIII. Natječaja,
9. Potvrdu o braniteljsko-socijalnim radnim zadrugama za obavljanje registrirane djelatnosti koje su evidentirane u evidenciji braniteljskih socijalno radnih zadruga koju vodi Ministarstvo branitelja ili koje su korisnice poticaja Ministarstva branitelja a pozivaju se na pravo prvenstva iz točke VIII. Natječaja,
10. Potvrdu da su djeca hrvatskih branitelja iz Domovinskog rata a pozivaju se na pravo prvenstva iz točke VIII. Natječaja,
11. Potvrdu o osobama koji su korisnici obiteljske mirovine u smislu odredaba Zakona o hrvatskim braniteljima iz domovinskog rata i članovima njihovih obitelji (N.N. 121/17., 98/19. i 84/21.) koji nisu obuhvaćeni ranijim točkama Natječaja a pozivaju se na pravo prvenstva iz točke VIII. Natječaja,
12. Izjavu pod kaznenom i materijalnom odgovornošću da u zakupu nemaju drugi poslovni prostor za fizičke osobe (obrtničku djelatnost) ili braniteljske zadruge koje su kao takve određene Zakonom o hrvatskim braniteljima iz Domovinskog rata i članovima njihovih obitelji (N.N. 121/17., 98/19. i 84/21.) a pozivaju se na pravo prvenstva iz točke VIII. Natječaja.

**IX. Kriterij odabira najpovoljnije ponude**

Kriterij odabira najpovoljnije ponude, uz uvjet da ponuditelj zadovoljava uvjete natječaja, je najviši ponuđeni iznos mjesečne zakupnine.

Neće se razmatrati ponude ponuditelja koji imaju neizmirenih dospjelih obveza prema Komunalcu d.o.o. Koprivnica, te ponude koje nisu potpune ili ne ispunjavaju ostale uvjete natječaja.

Pravo prvenstva na sklapanje ugovora o zakupu poslovnog prostora za fizičke osobe (obrtničku djelatnost) imaju osobe određene Zakonom o hrvatskim braniteljima iz Domovinskog rata i članovima njihovih obitelji ako ispunjavaju uvjete natječaja i prihvate najviši ponuđeni iznos mjesečne zakupnine.

Ako najpovoljniji ponuditelj odustane od sklapanja ugovora o zakupu, sklapanje ugovora ponudit će se redom prvom sljedećem ponuditelju koji je ponudio prvu nižu zakupninu.

Ukoliko pristignu dvije najbolje identične potpune ponude ponuditelja koje ispunjavanju uvjete natječaja, s istim ponuđenim iznosom zakupnine, takvi ponuditelji bit će pozvani da do slijedećeg dana od otvaranja ponuda do 13,00 sati dostave pismenu dopunu ponude na isti način za podnošenje ponude kao što je određeno točkom V. natječaja.

Za pristigle dopune ponuda provest će se postupak javnog otvaranja dopuna ponuda kojeg će provesti Povjerenstvo za provedbu javnog natječaja, uz nazočnost zainteresiranih ponuditelja ili njihovih opunomoćenika.

**X. Način i rok priopćavanja odabira**

Ponuditelji će o odabiru najpovoljnije ponude biti obaviješteni preporučenim pismom u roku od sedam dana od dana javnog otvaranja ponuda**.**

**KOMUNALAC d.o.o. KOPRIVNICA ZADRŽAVA PRAVO NE ODABRATI NITI JEDNU PONUDU TE U TAKVOM SLUČAJU NEMA NIKAKVE OBVEZE PREMA PONUDITELJIMA.**

**XI. Objava natječaja**

Natječaj se objavljuje u na web stranici [www.komunalac-kc.hr](http://www.komunalac-kc.hr).

**XII. Dodatne informacije**

Dodatne informacije mogu se dobiti u KOMUNALCU d.o.o., Mosna ulica 15, 48000 Koprivnica, tel: 048/251-827, e-mail: info@komunalac-kc.hr, osoba za kontakt: Zlojutro Damir.

Koprivnica, 4. srpnja 2022.

 **KOMUNALAC d.o.o. Koprivnica**